**Laikinajai tyrimo komisijai**

**Seimo pirmininkei Loretai Graužinienei**

**PROTESTAS**

**2013-10-23**

Mes, žemiau pasirašiusieji Lietuvos Respublikos Seimo laikinosios tyrimo komisijos „Dėl 2007 metų nacionalinėje energetikos strategijoje suformuluotų siekių įgyvendinimo rezultatų įvertinimo ir situacijos energetikos sektoriuje išsiaiškinimo“ nariai kategoriškai protestuojame prieš komisijos pirmininko, nesibaigus komisijos tyrimui, viešai skleidžiamą visišką netiesą ir akivaizdų melą apie komisijos atliekamą parlamentinį Suskystintų gamtinių dujų (SGD) terminalo projekto tyrimą. Skleidžiamos melagingos žinios apie tariamai brangų SGD terminalo laivą, ar tariamą laivo statybos kompanijos nepatikimumą, ne vieną kartą buvo paneigtos komisijos posėdžiuose dalyvavusių apklaustųjų asmenų ir viešai pateikiamos informacijos.

Tokią sąmoningą komisijos pirmininko veiklą, skleidžiant melagingą informaciją apie vieną svarbiausių strateginių Lietuvos projektų, laikome sąmoningu kenkimu šiam projektui ir sąmoningu dalyvavimu prieš SGD terminalo projektą nukreiptuose informaciniuose karuose.

Esame įsitikinę, kad tokia veikla yra nesuderinama su Seimo nario priesaika ir laikinosios tyrimo komisijos pirmininko statusu.

Komisijos nariai: Andrius Kubilius

 Rasa Juknevičienė

 Kęstutis Masiulis